Moj tata spava s anđelima

**Moj tata spava s anđelima**, kratko metražni roman Stjepana Tomaša, objavljen prvi put 1992. godine u izdanju zagrebačke "Snib", na 79 stranica, u biblioteci "Ratna vjeverica".

## Sadržaj
Roman je komponiran slovima abecede "kao niz dnevničkih zapisnih riječi osječke djevojčice Cvijete Zlatić. Djevojčica počinje pisati svoje zapise prvoga dana nove školske godine 1991., koja ne započinje nastavom kao inače, nego ratnom opsadom grada. Ona bilježi svoja razmišljanja, događaje oko sebe, prepričava svoje razgovore s roditeljima i prijateljicama, uvrštava i pisma što joj stižu i pjesme koje čuje na radiju, i na taj način osigurava sama sebi emocionalno utočište u nenormalnom vremenu. Roman završava s krajem 1991. i odlukom Cvijetinih roditelja da djevojčicu s grupom djece pošalju u Austriju, kako bi je barem djelomice sačuvali od rata i njegovih strašnih manifestacija i posljedica" (iz Predgovora Dubravke Zima).

## Dopuna romana
"Godinu dana na Atlantiku nakon izlaska romana, autor je Cvijetinom dnevniku dodao još dva dijela, *Sto pinkafeldskih dana*, djevojčičine zapise iz austrijskog utočišta, te *Mir, ali rat*, zapise nakon povratka u Osijek, u ožujku 1992., gdje, unatoč dogovorenom i prividnom miru, rat još uvijek ne prestaje. Sva tri dijela objavljena su pod nazivom Mali ratni dnevnik 1993., i pod tim je nazivom roman doživio nekoliko novih izdanja, da bi u (...) izdanju *(iz 2000. godine)* cijeli roman bio nazvan naslovom prvog dijela" (iz Predgovora Dubravke Zima).

## Kontekst romana
"Mjestimice autor Cvijeti u usta (odnosno ruku) stavlja i izjave ili zapise koje bismo mogli okarakterizirati kao političke, no ipak nam se čini da svoju malu junakinju konstantno zadržava na promatračkoj poziciji, ne pušta je da komentira te političke izjave svojih bližnjih" (iz Predgovora Dubravke Zime). Te političke izjave dvanaestogodišnje djevojčice prilično su crno-bijele i odraz su službenih hrvatskih stavova iz vremena dešavanja romana.

## Veze s Baranjom
Radnja prvog i trećeg dijela romana dešava se u Osijeku, a drugog dijela u austrijskom Pinkafeldu. Baranja se spominje na više mjesta, i to ne samo zato što se na Osijek pucalo i iz Baranje i što je u Osijeku bilo prognanika iz Baranje, nego i zato što su Cvijetin otac i "čika Mirko, Baranjac" "nekoć (...) radili u belomanastirskoj srednjoj školi". Cvijetin otac time podsjeća na samog pisca romana, a "čika Mirko" na jednog vinkovačkog pisca (Mirka Hunjadija!), koji "je prije nekoliko mjeseci dobio posao u Vinkovcima, a supruga Ema ostala je u Belom Manastiru - dok on ne nađe krov nad glavom. U Belom Manastiru su ga izgubili, a u Vinkovcima ga nisu našli" (str. 63).

## Izdanja romana
Prema podacima iz elektronskog kataloga Nacionalne i sveučilišne knjižnice:
* Tomaš, Stjepan : *"Moj tata spava s anđelima"* [1. izd.]. Zagreb : Mladost, 1992. // 79 str. : ilustr. ; 21&nbsp;cm ; (Ratna vjeverica) // tiraž: 3.000 primjeraka
* Tomaš, Stjepan : *"Mali ratni dnevnik"* / (ilustracije Krešimir Zimonić). Zagreb : Alfa, 1993. // 135 str. : ilustr. ; 21&nbsp;cm ; (Knjiga za mladež) // tiraž: 4.000 primjeraka
* Tomaš, Stjepan : *"Mali ratni dnevnik"* / (ilustracije Krešimir Zimonić) ; (4. izd.). Zagreb : Alfa, 2001. // 135 str. : ilustr. ; 21&nbsp;cm ; (Knjiga za mladež) // tiraž: 2.000 primjeraka
* Tomaš, Stjepan : *"Moj tata spava s anđelima : mali ratni dnevnik"* / predgovor Dubravka Zima ; (ilustrator Tomislav Tomić). Zagreb : Mozaik knjiga, 2002. // 162 str. : ilustr. ; 20&nbsp;cm ; (Biblioteka Zlatna lađa) //
* Tomaš, Stjepan : *"Moj tata spava s anđelima : mali ratni dnevnik"* / predgovor Dubravka Zima ; (ilustrator Tomislav Tomić) ; (2. izd. u ovoj biblioteci). Zagreb : Mozaik knjiga, 2006. // 164 str. : ilustr. ; 21&nbsp;cm ; (Biblioteka Zlatna lađa) //

## Izvori
* Elektronski katalog Nacionalne i sveučilišne knjižnice
* Dubravka Zima: *"Predgovor"*, u: *"Moj tata spava s anđelima (mali ratni dnevnik)"*, Zagreb, 2002, str. 5-10.